
PLEC DE CLÀUSULES ADMINISTRATIVES PARTICULARS QUE HAN DE REGIR L’ADJUDICACIÓ PEL PROCEDIMENT OBERT DEL CONCURS INTERNACIONAL DE FOCS ARTIFICIALS "CIUTAT DE TARRAGONA",
CONVOCAT  PER L’AJUNTAMENT DE TARRAGONA

El certamen pirotècnic de la Mediterrània.
Tarragona,  2024 

Institució associada: Ajuntament de Granollers


1.- OBJECTE DEL CONTRACTE

El present contracte té per objecte la selecció de les empreses que vagin a realitzar un espectacle pirotècnic durant el concurs internacional de Focs Artificials “Ciutat de Tarragona”, els dies 3, 4, 5 i 6 de juliol de 2024.

La guanyadora del concurs a més dels trofeus indicats en aquestes bases obtindrà l’adjudicació d’un espectacle pirotècnic amb motiu de la festivitat de Santa Tecla 2024.
S’inclouen expressament dins l’objecte del present contracte el personal i mesures reglamentàries de seguretat durant la realització dels espectacles, que garanteixen el seu desenvolupament en òptimes condicions de seguretat. 
2.- NATURALESA DEL CONTRACTE
Es tracta d’un contracte d’interpretació artística i en conseqüència de naturalesa privada (art. 25 LCSP) que es regeixen en quant a la seva preparació i adjudicació i en defecte normes específiques, per les seccions 1ª i 2ª del Capítol I del Títol II del llibre segon de la LCSP amb caràcter general i per les seves disposicions de desenvolupament (art. 26 LCS). El procediment d’adjudicació serà obert, previst a l’art. 156 de la llei 9/2017 de 8 de novembre de contractes del sector públic amb la finalitat d’aconseguir una major concurrència per part de les empreses nacionals i internacionals que es dediquen als espectacles pirotècnics.
La contractació es realitzarà mitjançant el procediment obert, tramitació ordinària, i per valorar les proposicions i determinar l’oferta econòmicament més avantatjosa s’ha d’atendre als criteris establerts en aquest plec de clàusules i en les bases corresponent (plecs de prescripcions tècniques). Els empresaris interessats podran presentar una proposició quedant expressament exclosa tota negociació dels termes del contracte amb els licitadors.
3.- PERFIL DEL CONTRACTANT
De conformitat amb allò que disposa l’article 159.2 de la LCSP, l’anunci de licitació es publicarà a la plataforma de serveis de contractació pública.

4.- FINANÇAMENT
Al pressupost municipal corresponent a 2024, a la partida 06040-33810-2260905, hi ha crèdit suficient a la RC-5455, per import de 122.000 € per fer front a la totalitat de despeses que es poden derivar de l’aprovació de les bases del 31è. Concurs Internacional de Focs Artificials “Ciutat de Tarragona”  i inclou tots els conceptes de l’activitat configurant-se com el sostre màxim de despesa que es pot realitzar.
Al pressupost municipal corresponent a 2024, a la partida 06040-33810-2260908, hi ha crèdit suficient a la RC-4406, per import de 26.000 € pel que fa al 1er. premi-Trofeu "Venus Ciutat de Tarragona", perquè el premi consisteix en l’adjudicació dels espectacles públics durant les Festes de Santa Tecla, havent-se incorporat el document original al corresponent expedient. Aquesta despesa de 26.000 € correspon al pagament de les despeses de dispar del castell de focs per Santa Tecla i es materialitzaran, amb les condicions oportunes, en el moment de la tramitació d’aquest.
5.- PAGAMENT
El pagament del preu s’efectuarà prèvia presentació de la factura corresponent als serveis prestats, prèviament informada de conformitat pel responsable del contracte, i aprovada per l’òrgan competent. 
Serà requisit indispensable que la factura contingui la data d’aprovació del contracte i la descripció detallada de l’objecte. 
La factura corresponent a aquest contracte, es presentarà al punt general de factures a través de la plataforma FACe (https://face.gob.es) un cop s’hagi realitzat la prestació, fent-hi constar els codis numèric d’identificació següent (CODIS DIR3): 
- Oficina Comptable: GE0000435 
- Oficina Tramitadora: GE0000435 
- Oficina Gestora: GE0000435
A l’apartat de “concepte” o al de “observacions” de la factura electrònica s’haurà d’especificar el concepte i s’haurà d’indicar a la factura el número del seu compte corrent (IBAN). 

6.- ADJUDICATÀRIES
Podran participar totes aquelles empreses pirotècniques tant d’àmbit nacional com internacional que puguin realitzar aquest tipus d’espectacles i que no estiguin compresos en alguna de les causes d’incapacitat o incompatibilitat assenyalades a la legislació vigent en matèria de contractació.
7.- CAPACITAT PER CONTRACTAR

Només podran contractar amb el sector públic les persones físiques o jurídiques, espanyoles o estrangeres que reuneixin aquestes condicions: 
 Tinguin plena capacitat d’obrar. 
 No estiguin incurses en una prohibició per contractar (art. 71 de la LCSP) 
 Acreditin degudament la solvència especificada en el present plec. 
Tenir una finalitat o activitat que tingui relació directa amb l’objecte del contracte, segons resulti dels seus estatuts o les seves regles fundacionals i s’acrediti degudament. 
 Disposar d’una organització amb elements personals i materials suficients per a la realització de l’objecte d’aquest contracte. Les empreses no espanyoles d’estats membres de la Comunitat Europea o signataris de l’Acord sobre l’Espai Econòmic Europeu hauran d’acreditar la seva capacitat d’obrar mitjançant certificació d’inscripció en un dels registres professionals o comercials. A més les persones estrangeres d’estats no membres de la Comunitat Europea han de complir, a més, els requisits de l’article 159 de la LCSP
Al marge d’acreditar la solvència tècnica pels mitjans que a l’efecte s’indiquin, els licitadors hauran d’assumir el compromís d’adscriure a la execució del contracte els mitjans personals i materials suficients per portar-lo a terme adequadament
8.- CLASSIFICACIÓ DEL CONTRACTISTA
No s’exigeix classificació
9.- GARANTIA
S’eximeix de la constitució de garantia, en tant que contracte privat de l’administració.
10.- DRETS I OBLIGACIONS DE LES PARTS
 Ajuntament: 
L’òrgan de contractació disposa, amb subjecció a la normativa vigent, de les prerrogatives d’interpretar el contracte, resoldre els dubtes que n’ofereix el compliment, modificar-lo per raons d’interès públic, acordar-ne la resolució i els efectes d’aquesta decisió, sense perjudici dels drets del contractista. Els acords que dicti l’òrgan de contractació, previ informe jurídic, en l’exercici de les seves prerrogatives d’interpretació, modificació i resolució seran immediatament executius. 
 Contractista: 
El contractista resta obligat a prestar el servei de conformitat amb el Plec de Prescripcions Tècniques i el Plec de Clàusules Administratives Particulars. El contractista serà responsable de la qualitat tècnica dels treballs que dugui a terme i de les prestacions i serveis realitzats, com també de les conseqüències que es dedueixin per a l’Administració o per a tercers de les omissions, errors, mètodes inadequats o conclusions incorrectes en l’execució del contracte. Si el servei no es troba en estat de ser rebut, el responsable del contracte ho farà constar en l’acta de recepció i donarà les instruccions precises al contractista per a que subsani els defectes observats o procedeixi a un nou lliurament, fent-se càrrec el contractista de les despeses que se’n derivin. El contractista està obligat al compliment de les disposicions vigents en matèria laboral, de Seguretat Social i de seguretat i higiene al treball, així com de les que entrin en vigor durant l’execució del mateix, sense que l’incompliment per la seva part d’aquestes obligacions impliqui responsabilitat alguna per a l’Administració. Serà obligació de l’adjudicatari indemnitzar pels danys i perjudicis que es causin a tercers com a conseqüència de la execució de les prestacions objecte del contracte. Haurà d’aportar els mitjans materials i humans necessaris per a la correcta realització de l’objecte del contracte
11.- OBLIGACIONS LABORALS, SOCIALS, FISCALS, DE PROTECCIÓ DE DADES PERSONALS I MEDIAMBIENTALS DEL CONTRACTISTA.
El contractista restarà obligat al compliment de les disposicions vigents en matèria laboral, de seguretat social, de seguretat i salut en el treball, d’integració social de les persones amb discapacitat, d’igualtat efectiva de dones i homes, fiscal, de protecció de dades personals, i en matèria mediambiental. 
11.1. CLÀUSULES DE PROTECCIÓ SOCIAL I MEDIAMBIENTAL
L’empresa contractista haurà de garantir la seguretat i la protecció de la salut al lloc de treball i el compliment dels convenis col·lectius sectorials i territorials aplicables, hauran de presentar una relació dels treballadors que s’adscriuran al contracte, amb llur formació i categoria professional (segons conveni laboral d’aplicació), adequada a les tasques encomanades. 

12.- PRERROGATIVES DE L’ADMINISTRACIÓ
Dins dels límits i amb subjecció als requisits i efectes establerts a la normativa vigent, l’òrgan de contractació ostentarà en tot cas les següents prerrogatives: 
 Interpretació dels contractes administratius; 
 Resolució dels dubtes que hi puguin sorgir en el seu acompliment; 
 Modificar-lo per raons d’interès públic; 
 Acordar la resolució del contracte i determinar els efectes d’aquesta. En el corresponent expedient, es donarà audiència al contractista. 

13.- OBLIGACIONS DEL CONTRACTISTA
1. Serà responsabilitat de l’adjudicatari la prestació de tots els serveis necessaris tècnics i administratius per a la realització de l’espectacle pirotècnic contractat i, en especial, el lliurament, muntatge i encesa de tot el material en els terminis fixats en el contracte. A tal efecte, l’adjudicatari comptarà amb el personal tècnic i auxiliar adequat i en nombre necessari per al muntatge i desmuntatge, manipulació i encesa de tot el material pirotècnic. 
2. El personal de l’empresa adjudicatària adscrit als serveis disposarà de roba de treball i dels equips de protecció individual previstos a la Llei de Prevenció de Riscos Laborals.
14.- OBLIGACIONS DE L’AJUNTAMENT
1. l’Ajuntament de Tarragona aportarà els serveis descrits al plec de prescripcions tècniques que són de competència pròpia municipal i necessàries per al bon desenvolupament de l’espectacle pirotècnic. 
15.- MODIFICACIÓ DEL CONTRACTE
No s’admeten modificacions.
16.- RESOLUCIÓ DEL CONTRACTE
Si procedeix la resolució del contracte s’estarà al que disposa l’article 211 de la LCSP
17.- CONFIDENCIALITAT
En compliment de l’article 133 de la LCSP, els òrgans de contractació no podran divulgar la informació facilitada pels licitadors i designada per aquests com a confidencial. Aquest caràcter afecta, en particular, als secrets tècnics i comercials o als aspectes confidencials de les ofertes. Així mateix, l’adjudicatari haurà de respectar el caràcter confidencial d’aquella informació que així hagi estat classificada en el plec o el contracte i la qual tingui accés amb motiu de l’execució. Aquest deure es mantindrà durant cinc anys, si no s’estableix un termini superior en els plecs o en el contracte. 
18.- NOTIFICACIONS I COMUNICACIONS ELECTRÒNIQUES
Les notificacions derivades de l’expedient de contractació s’efectuaran per mitjans electrònics. S’efectuaran mitjançant un sistema que garanteix la posada a disposició i l’accés al seu contingut a través del servei de notificacions electròniques e-NOTUM del Consorci de l’Administració Oberta de Catalunya (AOC). https://www.aoc.cat/serveis-aoc/e-notum/
Tarragona a la data de la signatura electrònica,

